Samasuguse karistuse osaliseks sai samas  maakohtu otsuses Voltveti vabadik Karl Saul. Viimane oli esinenud kogukonna voli­nikuna kollektiivmärgukirja allakirjutamisel ja selle keisrile ära­andmisel. Kuid Viljandi sillakohtus selgus, et kogukond polnud selleks Saulile mingeid volitusi andnud. Seepärast võeti ta kogu­konna kohtumeeste palvel ja Liivimaa kuberneri nõusolekul valevolituse tarvitamise eest kohtulikule vastutusele ja sai nüüd õige raske karistuse osaliseks.